Յոսիպ Պիվարիչ

Յոսիպ Պիվարիչ (խորվ.՝ Josip Pivarić, հունվարի 30, 1989(1989-01-30), Զագրեբ, Խորվաթիայի Սոցիալիստական Հանրապետություն, ՀՍՖՀ), խորվաթ պրոֆեսիոնալ ֆուտբոլիստ։ Ներկայումս հանդես է գալիս Դինամո Կիևի և Խորվաթիայի ազգային հավաքականի կազմում։ Խաղում է ձախ պաշտպանի դիրքում։


== Ակումբային կարիերա ==


=== Դինամո Զագրեբ ===
Պիվարիչը Դինամո Զագրեբի ակադեմիայի սան է։ 2008 թվականի գարնանը նա տեղափոխվեց Դինամոյի առաջին թիմ, ինչից հետո վարձավճարով միացավ Լոկոմոտիվային։ Իր պրոֆեսիոնալ դեբյուտը նշեց 2008 թվականի հուլիսի 26-ին՝ Ռիեկայի դեմ խաղում։ 2009 թվականի հունվարին Պիվարիչը 7․5 տարվա պայմանագիր կնքեց Դինամո Զագրեբի հետ, և շարունակեց վարձավճարով հանդես գալ Լոկոմոտիվայում։
2012 թվականի հունվարին Պիվարիչը վերադարձավ Դինամո Զագրեբ։ Իր պաշտոնական դեբյուտը ակումբի կազմում նշեց փետրվարի 25-ին՝ Կառլովացի դեմ խաղում։ Իր առաջին գոլը պրոֆեսիոնալ կարիերայում խփեց 2012 թվականի ապրիլի 21-ին՝ Ռիեկայի դեմ խաղում։ Ապրիլի 28-ին՝ Իստրա 1961-ի դեմ խաղում նա դարձավ 2 գոլի հեղինակ՝ օգնելով իր թիմին հաղթել 4-1 հաշվով։ Իր առաջին հանդիպումը եվրոպական առաջնություններում անցկացրեց 2012 թվականի հուլիսի 18-ին՝ Չեմպիոնների Լիգայի որակավորման 2-րդ փուլի Լուդոգորեցի դեմ խաղում։
Իր դեբյուտը Չեմպիոնների Լիգայում Պիվարիչը նշեց 2012 թվականի սեպտեմբերի 18-ին՝ Պորտուի դեմ խաղում։ 2015 թվականի սեպտեմբերի 16-ին խորվաթը բացեց հաշիվը Չեմպիոնների Լիգայի Արսենալի դեմ պատմական խաղում՝ օգնելով Դինամոյին հաղթել 2-1 հաշվով։ 2016 թվականի սեպտեմբերի 14-ին՝ Լիոնի դեմ Չեմպիոնների Լիգայի խաղում Պիվարիչը առաջին անգամ խաղադաշտ դուրս եկավ Դինամոյի ավագի թևկապով։ Դինամո Զագրեբի կազմում նա անցկացրեց 174 հանդիպում՝ դառնալով 10 գոլի ու 24 գոլային փոխանցման հեղինակ և օգնելով իր թիմին 5 տարի անընդմեջ հաղթել Խորվաթիայի առաջնությունը և 3 անգամ նվաճել Խորվաթիայի գավաթը։


=== Դինամո Կիև ===
2017 թվականի օգոստոսի 8-ին Պիվարիչը 3 տարվա պայմանագիր կնքեց Դինամո Կիևի հետ։ Իր դեբյուտը Ուկրաինայի առաջնությունում նշեց օգոստոսի 20-ին՝ Ֆենիքս Բուչայի դեմ խաղում։ Իր առաջին հանդիպումը թիմի մեկնարկային կազմում անցկացրեց սեպտեմբերի 10-ին՝ Ալեքսանդրիայի դեմ խաղում։


== Միջազգային կարիերա ==
Պիվարիչը հանդես է եկել Խորվաթիայի տարբեր տարիքային երիտասարդական հավաքականներում։ Խորվաթիայի ազգային հավաքականում իր դեբյուտը նշեց 2013 թվականի օգոստոսի 14-ին՝ Լիխտենշտայնի դեմ ընկերական խաղում փոխարինելով Հրվոյե Միլիչին։ Իր առաջին հանդիպումը հավաքականի մեկնարկային կազմում անցկացրեց 2015 թվականի հոկտեմբերի 10-ին՝ Բուլղարիայի դեմ խաղում։ 2017 թվականի հունվարի 11-ին՝ Չիլիի դեմ ընկերական խաղում Պիվարիչը առաջին անգամ խաղադաշտ դուրս եկավ որպես Խորվաթիայի հավաքականի ավագ։
2018 թվականի մայիսին Պիվարիչը ընդգրկվեց Խորվաթիայի՝ աշխարհի առաջնության համար վերջնական կազմում։ Իր դեբյուտը առաջնությունում նշեց հունիսի 26-ին՝ Իսլանդիայի դեմ խաղում՝ այս խաղում տալով գոլային փոխանցում և օգնելով իր թիմին հաղթել 2-1 հաշվով։


== Կարիերայի վիճակագրություն ==


=== Ակումբային վիճակագրություն ===
2018 թվականի հունիսի 28-ի դրությամբ


=== Միջազգային վիճակագրություն ===
2018 թվականի հունիսի 28-ի դրությամբ


== Նվաճումներ ==


=== Ակումբային ===
Դինամո Զագրեբ

Խորվաթիայի առաջնություն․ 2011–12, 2012–13, 2013–14, 2014–15, 2015–16
Խորվաթիայի գավաթ․ 2011–12, 2014–15, 2015–16
Խորվաթիայի սուպերգավաթ․ 2013


== Ծանոթագրություններ ==


== Արտաքին հղումներ ==
Պիվարիչի պաշտոնական Ինստագրամի էջը
Պիվարիչը transfermarkt-ում
Պիվարիչը soccerbase.com-ում
Պիվարիչը WhoScored.com կայքում
Պիվարիչը Դինամո Կիևի պաշտոնական կայքում
Պիվարիչը ՈՒԵՖԱ-ի պաշտոնական կայքում
Պիվարիչը ՖԻՖԱ-ի պաշտոնական կայքում Archived 2017-11-13 at the Wayback Machine.
Պիվարիչը Խորվաթիայի ֆուտբոլի ֆեդերացիայի կայքում